Source: https://e-justice.europa.eu/content_small_claims-354-pl-mt.do?member=1
Timestamp: 2019-06-20 13:41:40+00:00
Document Index: 1239265

Matched Legal Cases: ['qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ']

Talbiet Żgħar - Polonja
Pajjiż: Polonja
Il-qorti distrettwali (sądy rejonowe) jew il-qrati reġjonali (sądy okręgowe).
Fil-prinċipju, il-qorti distrettwali għandha l-ġurisdizzjoni (fl-ewwel istanza). Madankollu, il-qorti reġjonali għandha l-ġurisdizzjoni (fl-ewwel istanza) għal kwistjonijiet li, minħabba n-natura tagħhom, huma ta’ kompetenza ratione materiae tal-qrati reġjonali irrispettivament mill-valur tal-pretensjoni. Dawn jinkludu, pereżempju, il-pretensjonijiet ta’ proprjetà għall-protezzjoni tad-drittijiet tal-awtur.
Sottomissjonijiet bil-miktub f’forma kartaċea.
L-Uffiċċji tas-Servizz għall-Konsumaturi (Biura Obsługi Interesantów) fil-qrati distrettwali u reġjonali.
Il-metodi ta’ komunikazzjoni elettronika mhumiex permessi.
Ma hemm l-ebda obbligu bħal dan.
Tintalab tariffa stabbilita ta’ PLN 100 għal rikorsi f’kawżi li jkunu qed jinstemgħu skont il-Proċedura Ewropea għal Talbiet Żgħar. Tintalab tariffa identika għall-appelli wkoll.
It-tariffi tal-qorti f’materji ċivili jistgħu jitħallsu f’għamla mhux kontanti fil-kont kurrenti tal-qorti kompetenti (l-informazzjoni dwar il-kont tista’ tinkiseb direttament mill-qorti jew mis-sit web tal-qorti, jew mis-sit web tal-Ministeru tal-Ġustizzja), direttament fl-uffiċċju għall-ħlasijiet tal-qorti, jew f’għamla ta’ bolol tal-qorti disponibbli mill-uffiċċju għall-ħlasijiet tal-qorti.
Meta jfeġġu ċ-ċirkostanzi stipulati fl-Artikolu 7(2) tar-Regolament, il-qorti kompetenti tagħti s-sentenza tagħha li tista’ tiġi appellata mill-parti kkonċernata fil-qorti tat-tieni istanza (jiġifieri s-sentenzi tal-qorti distrettwali jiġu appellati fil-qorti reġjonali u s-sentenzi tal-qorti reġjonali jiġu appellati fil-qorti tal-appell). L-appelli għandhom jiġu ppreżentati lill-qorti li tkun tat is-sentenza kkontestata fi żmien ġimagħtejn minn meta s-sentenza ssostanzjata tiġi nnotifikata lill-ilmentatur. Jekk il-parti kkonċernata ma tressaqx talba għal notifika ta’ sentenza ssostanzjata fi żmien ġimgħa minn meta titħabbar is-sentenza (jew, fil-każ ta’ sentenza li tingħata f’seduta in camera, fi żmien ġimgħa minn meta s-sentenza tiġi riċevuta), it-terminu perentorju għall-preżentazzjoni ta’ appell jibda jgħodd minn meta jiskadi t-terminu għal tali talba. (l-Artikoli 316 § 1, 367 § 1 u 367 § 2 flimkien mal-Artikoli 369 u 50526 tal-Kodiċi tal-Proċedura Ċivili). Meta jfeġġu ċ-ċirkostanzi stipulati fl-Artikolu 7(3) tar-Regolament, il-qorti tagħti sentenza f’kontumaċja. Il-konvenut jista’ jippreżenta oġġezzjoni kontra s-sentenza f’kontumaċja lill-qorti li tkun tat is-sentenza f’kontumaċja. Fil-każ ta’ eżitu mhux favorevoli, ir-rikorrent għandu d-dritt li jappella skont it-termini ġenerali. (l-Artikoli 339 § 1, 342 u 344 § 1 tal-Kodiċi tal-Proċedura Ċivili).
Rikors għall-annullament ta’ sentenza (l-Artikolu 50527a tal-Kodiċi tal-Proċedura Ċivili). Il-qorti li tkun tat is-sentenza jkollha l-kompetenza li teżamina r-rikors.
Il-Pollakk.
Il-marixxalli tal-qorti (komornicy) huma l-awtoritajiet kompetenti għall-eżekuzzjoni tas-sentenzi mogħtija skont il-Proċedura Ewropea għal Talbiet Żgħar. L-ilmenti kontra l-azzjonijiet meħuda mill-marixxalli tal-qorti jistgħu jsiru quddiem il-qorti distrettwali kompetenti. Il-bażi ġuridika: l-Artikolu 767 § 1 tal-Kodiċi tal-Proċedura Ċivili.
Ir-rikors għal rifjut tal-eżekuzzjoni jrid jiġi ppreżentat lill-qorti reġjonali b’ġurisdizzjoni fuq id-domiċilju jew l-uffiċċju rreġistrat tad-debitur jew, fin-nuqqas ta’ tali qorti, il-qorti reġjonali li fil-ġurisdizzjoni tagħha jkun hemm eżekuzzjoni pendenti jew tkun qed titwettaq eżekuzzjoni.
L-awtorità responsabbli mill-implimentazzjoni tal-miżuri skont l-Artikolu 23 tar-Regolament hija l-qorti distrettwali kompetenti. Il-bażi ġuridika: l-Artikoli 115320 § 1 u § 2 tal-Kodiċi tal-Proċedura Ċivili (għall-eżekuzzjoni li ssir fil-Polonja abbażi ta’ sentenza mogħtija skont il-Proċedura Ewropea għal Talbiet Żgħar fi Stat Membru ieħor tal-UE) jew l-Artikolu 8202 tal-Kodiċi tal-Proċedura Ċivili (għall-eżekuzzjoni li ssir fil-Polonja abbażi ta’ ordni ta’ titolu eżekuttiv f’għamla ta’ sentenza mogħtija minn qorti Pollakka skont il-Proċedura Ewropea għal Talbiet Żgħar u li jkun fiha dikjarazzjoni ta’ eżegwibbiltà).